客家語

客家話（白話字：Hak-kâ-fa），乜安到客家語，簡稱客話、客語，係漢語族下背个語言，有超過5000萬人使用。客家話在毋同地區有毋同特色，有兜地區還過“艾話”、“新民話”等等毋共樣个喊法。使用客家話个該兜人群集中在中國南方省份，包括 廣東、福建、江西、廣西、四川、湖南、貴州、海南摎台灣；在海外，有80過隻國家摎地區分佈有會講客个人群，包括英國等其他歐洲國家、美國、非洲、南太平洋、印度、菲律賓、馬來西亞、印度尼西亞、澳洲等。學術上背，客家話以梅縣話做代表；在臺灣肚，四縣腔係客家話裏背過強勢个方言。

 簡介 
 屬性 
　　客家話係漢族客家人个母語 ，分布區域當廣泛，包括了中國大陸東南沿海、南部、西部（例如四川）个省份、海南、香港新界、台灣，海外客家人移民地區（如毛里求斯、印度、馬來西亞等等）。比較集中个中心文化區係廣東省東北部（即粵東、粵北），江西省南部（贛南），福建省西部（即閩西），爾兜地區統稱做閩粵贛三角地帶，也喊做客家話大本營。
 另自个喊法 
　　因為“客家”爾隻喊法又毋流行於一兜地區，故所客家語有毋少另自个喊法。下背列表：
 喊法分佈地區喊法由來附註客家話廣東東部、北部；福建西部、江西南部等先有“客家人”喊法，後有“客家話”喊法臺灣正式場合應稱爲客家語、客語𠊎話粵西、桂南等地區因為第一人稱爲𠊎（ngài）而得名孟萬春．陝西商洛“廣東話”語音研究[J]．延安大學學報(社會科學版)，2008，30(05)，100-103 ．新民話廣西相對於僮族撈粵語人，客家人係新移民，故所當地人喊客家語做新民話麻介話廣西因客家語特色詞“麼个”而得名懷遠話江西銅鼓縣等地，湖南瀏陽市等部分地區因清朝客籍人入籍懷遠都而得名賴文峰．寧州懷遠人淵源稽考[J]． 宜春學院學報， 2005，(03)．一般指个係客語銅鼓片客姓話湖南源於其他民系對客家語个喊法浏陽當地客家人也自稱客姓人 粵東語台灣台灣日佔時期，籍貫廣東省个台灣土民分記載做“粵籍”摎“粵東人”，所用語言分安到“粵東語” 今下中國既經當少用邇種喊法廣東話（土廣東話）四川、重慶、陝西、湖南某兜地方撈舊時个台灣等因“湖廣填四川”或同時期个客家人多祖籍廣東並且自稱“廣東人”，故所得名 後加“土”字來區別當代世居廣東人（或廣府人）；現代台灣已少用爾種喊法汀州話（汀州腔）浙江麗水、雲和等浙江等地个客家人係從古汀州遷過去个，故所有汀州話个喊法惠州話廣西、台灣等從原惠州府遷到其他地區个群體，自稱惠州人，所使用語言分安到“惠州話”

 特殊作用 
　　因為客家人分佈忒過廣泛，故所單一个地域認同無法將客家人撈其他群體區分開來。在邇種情況下背，語言認同就顯得刮要緊吔。客語个特殊作用，就在於佢係客家民系个認同標志。
 歷史 
　　客家語主要源於中古漢語，有兜人認為其在南宋時期定型吳松弟．客家南宋源流說[J]．復旦學報（社會科學版），1995，(05)，108-113．。

 現狀 
　　客家語在今下情況毋樂觀。有資料顯示，客家語分認爲係地球上衰落最快个語言之一吳伯雄的客家情結．《南風窗》．。
 中國大陸 
　　在中國大陸，由於各地區文化經濟交流个增加，人撈人廣泛使用普通話，傳統客家地區也一般毋使用客家話講課，後生一代從細開始接受普通話教育。同時，由於電視媒體个普及，客家話乜好少出現阿新聞傳媒上，進一步造成客家後生對客家話个冷落。以口頭方式流傳个傳統客家童謠撈山歌等，今下既經當少人做得完整誦唱。另一方面，在珠江三角洲地區以“方言島”形式存在个客家話，同時受普通話撈相對強勢个粵語影響，部分客家人家庭生活用語轉向普通話摎粵語。

　　隨等普通話普及率超過80%，政府對方言个干涉越來越少。近年出現了毋少方言影視，如2020年陸河客家話電影《我的村我的家》，梅縣客家話電影《圍屋喜事》。浸入式客家話教育乜陸續起色，如2021年清溪中心幼兒園設立客家話日，2022年四川儀隴設立客家話特色課程。 2023年5月，官媒“學習強國”乜推出客家話播音。

 香港 
　　在香港地區，20世紀70年代經濟起飛以後，客家話基本上在傳媒撈公共場合肚絕跡，咹樣般，齊家就錯誤認爲香港從來無客家話香港和客家話．廣西師範大學出版社網站[引用日期2013-05-20]．。
 臺灣 
　　在臺灣，因客家人在清領前期一度受限於渡臺禁令，並且在人數上比毋過閩南移民，結果今日除國語外，閩南語也成為臺灣个強勢語言之一。因大眾傳播媒體个影響，即使平常毋以閩南語互相溝通个客家人，大多也做得略通閩南語。部份地區客家人集體轉用閩南語，成為福佬客；轉向使用國語个客家人又過多，特別係越至後生者。根據中華民國行政院客家委員會在2004年所做个調查，30歲以下年輕客家人有3成做得聽解客話，單淨1成做得流利使用；在家庭語言方面，30歲以下約有60%使用國語，20%使用閩南語，毋超過10%使用臺灣客家語。
　　近年來，臺灣居民意識到保護母語个重要性，臺灣客家人也毋例外。政府成立了專門个機構行政院客家委員會，制定《客家基本法》《客家基本法》．中華民國司法院．，在學校推行台灣客家語教學，同時設立了客家電視台撈客家廣播電台，舉辦客語認證，並立法規定火車、捷運等大眾運輸工具愛提供台灣客家話播音服務《大眾運輸工具播音語言平等保障法》．中華民國司法院．。
 海外 
　　在海外地區，例如馬來西亞，華人肚也有毋少个客家人，除開沙巴州地區，目前在西馬嘅柔佛州客家話也依然廣為流傳。毋過，隨緊經濟全球化，客家人撈其他族群交流越來越密切，客家話在海外客家社區个傳播撈傳承也出現了危機僑民第三代不會客家話 客家文化海外傳播現危機．人民網．2010-12-02[引用日期2013-05-20]．。
 方言 
 代表 
　　語言學家一般將廣東梅縣話看做客家語个典型代表謝永昌．古漢語的“活化石”——客家話（——兼論客家方言以梅縣話爲代表的緣由）[J]．嘉應大學學報（社會科學），1997，(5)，102-107．。在台灣，就以四縣話為典型代表（撈梅縣話有當多相同），大眾運輸肚个客話廣播使用个大多係佢。毋過並毋存在一隻公認个標準口音，雖然梅縣話係客家語代表，毋過，民間對“梅縣話作為客家語標準音”缺乏認同，多數使用非梅縣話个客家人一般毋會講梅縣話，甚至撈講梅縣話个人交流時還有兜溝通障礙。
 分片 
　　客家話在《中國語言地圖冊》肚分分做八片：粵臺片、粵中片、惠州片、粵北片、汀州片、寧龍片、于桂片、銅鼓片；除開上片所講个八片，還有兜毋分片个客家語方言，如粵西、桂東南、四川等地區个客家話。
 分佈 
　　客家話主要分佈在：
中國大陸个粵東、閩西、贛南交界，廣西、湖南、粵西、贛西北（以銅鼓縣做中心）等也有好多分佈。
臺灣个桃園縣、新竹縣、苖栗縣、屏東縣、高雄縣、台東縣等縣台灣客家人分布地區 ．中國國際廣播電台國際在線．2011-04-07[引用日期2013-05-20]．。
香港个新界大埔、元朗、上水等鄉鎮。
海外華人社區如：馬來西亞等東南亞國家、印度、非洲、南印度洋島國（毛里求斯等）、美洲地區等。

 語音特點 
古全濁聲母撈次清聲母合流，毋論平仄多讀成送氣清塞音、塞擦音。
古莊組撈精組洪音無分別，讀舌尖前音
古泥、來母毋混。
古曉、匣母逢合口字大部分讀做。
古非、敷、奉、微母部分字讀做重唇音。
同攝（山、蟹、咸等攝）裡肚一二等字在不同範圍裡肚有毋同嘅讀音。
梗攝字白讀多數讀做或者係帶a的鼻化韻。
山攝開口一等牙喉音字多撈合口一等齒音字混同，而韻腹多數係、。
宕攝開口一等唐韻撈江攝二等江韻字多數混同，讀做或。
果假兩攝韻腹嘅區別普遍係 、 撈 、個分別。
侵韻莊組字“森”、“蔘”多數撈其他聲母字讀音毋同。
遇攝字“五”多數有嘅讀音。
次濁入聲字有兩個走向，或撈清聲母同，或撈濁聲母同。
保留入聲調類者，厥聲調多係短促調。
多數地點知組聲母毋分二三等。
多數地點知組三等撈章組個別字相當一致讀做。
精組好少分洪細，見組分洪細嘅比較多，但係尖團多數毋混。
微母字多數撈匣影雲以合口字混同做聲母。
影母洪音毋撈疑母混同。
四等韻（如齊韻）字有讀洪音。
宕攝一等字開撈合口字多數混同，一般讀作。
曾攝開口一等字撈梗攝開口二等字（文讀）多毋分，讀作或。
多數地點無撮口呼。
多數地點古陽聲韻 -m -n  韻尾三分。
多數地點入聲韻保留 -p -t -k 韻尾三分。
多數地點聲調為六類，平入各分陰陽，上去雜為二調。
古入聲字今聲調大多數按清濁分成兩調。
多數地點將部分次濁去聲字讀成清聲母。
古全濁、次濁部分上聲字除開少數地點外都有將常用字讀做陰平調。

 注音撈書寫形式 
客家話傳統使用漢字，部分無法考本字个表達多用同音字代替；
中國大陸廣東省推出過客家話拼音方案，毋過單淨用在梅縣話；
英國長老會差會在客家話地區（當前以臺灣為主）使用白話字；
臺灣地區用於為客家語注音个係通用拼音，後來又改進為客家語拼音方案。

 參考文獻 

Category:語言
Category:客家文化
Category:客家語